પરંતુ તેના પ્રયત્નોનું કોઈ ખાસ ફળ તેને મળ્યું નહીં! ઓસ્કરે બચાવેલા યહૂદીઓ તો એમ જ માને છે, કે નાગરીક સેવાઓમાં વચ્ચેના હોદ્દાઓ પર રહેલા લોકોમાં હજુ પણ હિટલરવાદ બાકી રહ્યો હોવાને કારણે જ જર્મન સરકાર ઓસ્કરને તેનાં લેણાં નાણાં આપવામાં નિષ્ફળ રહી હતી! પરંતુ હકીકતે ઓસ્કરના દાવામાં કેટલીક ટેકનીકલ ખામીઓ રહી જવા પામી હતી, અને મંત્રાલય દ્વારા ઓસ્કર સાથે કરવામાં આવેલા પત્રવ્યવહારમાં કોઈ અમલદારી દ્વેષ શોધી કાઢવો શક્ય ન હતો.